Bibliotekernes festival for historie

Det Hemmelige Selskab 2 | Klodshans i USA
2024-10-24 16:30 - 18:00 (Europe/Copenhagen) | Dit bibliotek
Bliv draget ind i den utrolige historie om den danske skuespiller Jean Hersholt der blev stor i Hollywood og var med til at sprede kendskabet til H.C. Andersens eventyr og sikre dem udbredelse i hele verden. En fantastisk historie om at forlade Danmark på et hårdt grundlag efter skandale og fængsel. En historie om at bygge en nyt liv op og pynte sig med lånte fjer for til sidst at blive et navn i den glamourøse filmindustri.

Få indblik i en unik, historisk person fra det danske hjemland og hvordan livet kan tage en uventet drejning, når man forlader hvor man kom fra.

Oplægsholder: Hans Wendelboe Bøcher, foredragsholder og historiker.

Det Hemmelige Selskab 3 | Hvis du kunne spørge Grundtvig om lige hvad du har lyst til, hvad skulle spørgsmålet så være?
2024-11-14 16:30 - 18:00 | Dit bibliotek
Grundtvig og kunstig intelligens v/ Katrine Frøkjær Baunvig, centerleder og lektor, Institut for Kultur og Samfund – Center for Grundtvigforskning, Aarhus Universitet. (Katrine Frøkjær Baunvigs oplæg erstatter, det tidligere annoncerede oplæg af Kåre Vedding Poulsen, redaktør i DR KBU, som desværre er aflyst.)

På Center for Grundtvigforskning forskes der bredt i Grundtvig og hans samtid. Dagens oplægsholder, centerleder Katrine Frøkjær Baunvig, undersøger sammen med Center for Humanities Computing ved Aarhus Universitet Grundtvigs trykte forfatterskab gennem brugen af kunstig intelligens.

Det, og meget andet, skal vi høre og tale om i selskabet.

Selv skriver forskningscenteret, at ”Grundtvig er en del af Danmarks kulturelle immunforsvar”, hvilket er en skarp og rammende formulering. For få mennesker har sat større aftryk end den produktive digter, præst, historiker, politiker, pædagog og filolog. Rækken af mærkater og titler siger næsten også det hele.

En dansk-tysk byttehandel: Sønderjylland i bytte for De Vestindiske Øer
2024-11-18 15:30 - 16:15 | Flensborg Bibliotek
Sønderjylland i bytte for De Vestindiske Øer. Det kan i dag lyde som lidt af et luftkastel. Ikke desto mindre mente flere danske politikere i tiden efter 1864, at en byttehandel, hvor Danmark fik Sønderjylland retur mod at afstå De Vestindiske Øer til Tyskland, var en mulig løsning på det sønderjyske spørgsmål. Flere forskellige statsministre fra Bluhme i 1864 til I.C. Christensen i 1906 bragte emnet på banen og på mange måder forekom en byttehandel da også som en nærliggende løsning i datiden. Danmark ville genvinde det tabte Sønderjylland samtidig med, at man kom af med en koloni, som drænede statskassen, mens tyskerne kunne sikre sig nogle attraktive flådestøttepunkter i Caribien.

I dette foredrag fortælles historien om de danske forsøg på at udnytte De Vestindiske Øer som et bytteobjekt, og om dette var et seriøst alternativ til at sælge øerne til USA.

Foredrag ved historiker Klaus Tolstrup Petersen, Forskningsafdelingen ved Dansk Centralbibliotek i Flensborg.

Streaming live fra Flensborg bibliotek

Med lånte fjer - Oldtidens skibe
2024-11-18 16:30 - 17:15 | Roskilde Bibliotekerne, Dronning Margrethes Vej 14, Roskilde
Skibsarkæolog Morten Ravn fra Vikingeskibsmuseet i Roskilde, folder festivaltemaet “Med lånte fjer” ud med udgangspunkt Danmarks maritime historie – fra bronzealder til vikingetid.

Dansk skibsbygning og søfart har altid været påvirket af idéer, metoder og teknikker fra det store udland.

I dette foredrag skal vi se nærmere på den allertidligste udenlandske inspiration: hvordan bronzealderens europæiske netværk kom til at påvirke dansk skibsbygning og søfart, hvordan det mægtige Romerrige satte fut i den danske skibsteknologi, og hvordan den nordeuropæiske sejlteknologi kom til at revolutionere det danske samfund i vikingetiden.

Oplægget sendes fra Roskilde bibliotek og vil blive livestreamet her på siden

Morten Ravn er arkæolog, ph.d. med en afhandling om vikingetidens krigsflåder. Museumsinspektør ved Vikingeskibsmuseet i Roskilde. Forfatter til Skibe og søfart i Danmarks oldtid. Forlaget Turbine. 2022

"Danske Værdier": Myter, løgne og ønsketænkning
2024-11-18 16:30 - 17:30 | Taastrup Hovedgade 86 2630 Taastrup Danmark
Foredrag ved historiker Kalle Kühlmann.

Historiker Kalle Kühlmann har udviklet dette spændende foredrag til lejligheden.

Han fortæller om, hvordan udenlandske idealer såsom demokrati, ytringsfrihed, fri presse og ubestikkelighed blev historisk omskabt i Danmark til at skabe den moderne myte om “De Danske Værdier.”

Gratis adgang – men husk at bestille billet.

Krig og tab der formede Danmark
2024-11-18 19:00 - 20:00 | Roskilde Bibliotekerne, Dronning Margrethes Vej 14, Roskilde
Drømmen om et samlet Norden faldt for alvor fra hinanden med 17oo-tallets store nordiske krig og skilsmissen fra Norge i 1814. Historikere Dan H. Andersen og Rasmus Glenthøj udfolder de centrale begivenheder og diskuterer, hvordan det formede den danske nationale identitet.

Dyk ned i historien sammen med kulturformidler Jan Michael Johansen, der vil stille spørgsmålene i denne samtale fra Roskilde bibliotek, der vil blive streamet live til dig hjemme i stuen.

Dan H. Andersen er historiker og bl. a. forfatter til det roste to-binds-værk “Store Nordiske Krig (1700-1721)” om den europæiske krig der var med til at forme Danmark og Skandinavien

Rasmus Glenthøj er en dansk historiker der har 1800-tallets danske historie. som sit forskningsområde. Han er lektor ved Syddansk Universitet i Odense. Glenthøj har blandt andet skrevet 1864 – Sønner af de Slagne (2014), Skilsmissen – Dansk og norsk identitet før og efter 1814 (2012)

Samtalen bliver sendt live fra Roskilde bibliotek og bliver vist her på siden

Er der troværdig viden på nettet? Danmarks nationalleksikon om fremtiden med AI
2024-11-19 16:30 - 17:15 | https://teams.microsoft.com/l/meetup-join/19%3ameeting_ZTk2Mzg4Y2MtZDUyZS00MDE4LTljYzQtMDNmM2I0ODNlMTg0%40thread.v2/0?context=%7b%22Tid%22%3a%2294fe11a3-37d9-4f50-a215-4fd295985b73%22%2c%22Oid%22%3a%22776af6a0-e4aa-4519-a7bc-46f52bc26474%22%7d
Klik her for stream

Kunstig intelligens revolutionerer vores søgning efter viden. I fremtiden vil samtalerobotter levere endnu mere skræddersyede svar og anbefalinger. Det vil skabe en mere interaktiv og personlig oplevelse, hvor vi vil opleve, at vi kan gå i dialog med indholdet. På den anden side vil vi ikke længere vide, hvor indholdet kommer fra, hvilke kilder det bygger på og hvad vi har ”lånt” fra andre uden at vide det.

Ansvarshavende chefredaktør Erik Henz Kjeldsen, Lex – Danmarks nationalleksikon fortæller hvordan Lex arbejder med at sikre alle adgang til troværdig viden og hvordan den opgave har ændret sig med tiden

At skrive historien til live – Samtale med Anne-Cathrine Riebnitzsky
2024-11-19 19:00 - 20:00 | https://teams.microsoft.com/l/meetup-join/19%3ameeting_ZDFmOGI0NjgtYjkzYS00YzUzLWI2MjktNTZhMTFkNmU3OTJj%40thread.v2/0?context=%7b%22Tid%22%3a%2294fe11a3-37d9-4f50-a215-4fd295985b73%22%2c%22Oid%22%3a%22776af6a0-e4aa-4519-a7bc-46f52bc26474%22%7d
Klik her for stream

Tag med til en spændende aften i selskab med forfatteren Anne-Cathrine Riebnitzsky. Riebnitzsky vil dykke ned i kunsten at skrive historiske romaner, herunder hvordan virkelighed og fiktion flettes sammen, og hvilke udfordringer og overvejelser der følger med at beskrive historiske personer og begivenheder.

Med udgangspunkt i sin kommende roman Tempel, der foregår i årene op til Jesu fødsel og er første bind i en planlagt trilogi om en af de mest betydningsfulde fortællinger i vores kultur, vil hun dele sine tanker om research, autenticitet, og hvordan hendes personlige værdier afspejles i fortællingen. Vi kommer tættere på historien, processen, og de valg, der former en god historisk roman.

Et must for alle historieinteresserede og litteraturelskere, der vil dykke ned i fortidens univers!

Oplægget bliver streamet fra Aalborg, der vil blive linket til arrangementet når afviklingsdatoen nærmer ser.

Anne-Cathrine Riebnitzsky er dansk forfatter og sprogofficer. Som forfatter har hun skrevet de historiske romaner Vindens Port og Tempel.

Spis din historie 1: Historien om dansk mad
2024-11-20 15:30 - 16:15 | https://vimeo.com/1029558156?share=copy#t=0
Hvad er ægte dansk mad? Det spørgsmål har vakt heftig debat i mere end 150 år. Foredraget giver indblik i, hvordan vi gennem tiden har diskuteret og defineret dansk madkultur, og hvordan forskellige forestillinger har påvirket vores forhold til den mad, vi spiser.

Ser du foredraget mens du laver mad, så er Carolines forslag til en dansk menu a la 1910 farsretter som f.eks. frikadeller eller forloren hare. Alternativt kunne det være Danmarks nationalret ”Stegt flæsk med persillesovs”

Caroline Nyvang er seniorforsker ved Det Kgl. Bibliotek. Hendes forskning fokuserer på oversete aspekter af dansk madhistorie. Det har hun senest skrevet om i bogen Stegt flæsk med persillesovs, der udkom ved Århus Universitetsforlag i 2022..

Livestreaming fra Historiens hus i Odense

Spis din historie 2: Rettens rødder
2024-11-20 16:30 - 17:15 | https://vimeo.com/1031572183?share=copy#t=0
Arrangementet vises live i afspilleren her på siden.

De fleste har en holdning til hvordan traditionelle retter skal smage og hvornår de skal spises. Men hvor stammer retterne egentlig fra? Og har de altid smagt, som de gør i dag? Foredraget følger de tråde, der binder det kulinariske Europakort sammen og bevæger sig tilbage til rødderne af nogle af vores traditionsrige retter.

Anna Katrine Werge Bønnelycke er arkivar ved Gentofte Lokalarkiv. Foruden lokalhistorie er hendes særlige interessefelt madhistorie og hun har kokkereret sig igennem historien fra middelalderen og frem til i dag.

Livestreaming bliver sendt fra Historiens hus i Odense. Arrangementet “Spis din historie” begynder kl 15.30 med madhistoriker Caroline Nyvang. Anna Katrine Werge Bønnelycke taler kl. 16.30

Rom: Arkitektur til låns igennem århundrederne
2024-11-20 19:00 - 20:00
Byen Rom består af mange historiske lag. Den er præget af forskellige arkitektoniske stilarter fra antikken frem til i dag. Igennem århundrederne har man bygget videre på det, der lå der i forvejen. Antikken har været det store ideal, man gerne ville ligne. Men man ”lånte” også ganske håndfast af fortiden ved at genbruge de mange byggematerialer, der var tilgængelige i form af forladte bygninger fra Romerrigets storhedstid.

Det fortæller professor i kunsthistorie Maria Fabricius Hansen og tegneserieskaber Lars Horneman om i foredraget, som tager afsæt i deres anmelderroste bog, Rom: En arkitekturhistorie (Arkitektens Forlag, 2022), der er en introduktion til Roms arkitektur og byrum. Bogen giver et overblik over Europas arkitekturhistorie fortalt gennem Roms arkitektoniske forandringer igennem århundrederne. Tegningerne illustrerer teksten, men indgår samtidig som selvstændige forløb af fortællende billedserier. I bogens tegnede illustrationer har Lars Horneman gjort det til en særlig pointe at låne på kryds og tværs af historien.

Foredraget vil handle om Roms arkitektur, med et særligt fokus på, hvordan arkitektoniske tegninger demonstrerer byens langvarige praksis med at genbruge bygningsmaterialer og strukturer. Derudover vil det gennemgå, hvordan disse illustrationer kan fortælle historien om væsentlige ændringer i Roms arkitektoniske landskab gennem historien.

Kampdag - fodboldhistorie med Morten Bruun
2024-11-21 16:30 - 17:15
Vær med i Live i stuen, når Morten Bruun kommer og dele ud af sin viden om og passion for fodbold. Morten Bruun vil i sit oplæg fortælle om bogen “Kampdag”, der udforsker fodboldens rolle i kultur og identitetsdannelse og give os et dybt indblik i spillets historiske udvikling.

Oplægget giver dig en sjælden mulighed for at høre fodboldens historie, fortalt af Morten. Derudover vil han dele ud af sine perspektiver på fodbold, som er mere end bare en sport. Det er også noget der påvirker identiteten for byer og landsdele.

Denne eftermiddag er perfekt for alle, der elsker fodbold og historie, og det er en god mulighed for at mødes til en social aften, med netop dette i centrum.

Morten Bruun er tidligere topfodboldspiller, samt kommentator og journalist

Han har skrevet bogen “Kampdag” (2021) om 43 af de største danske fodboldklubber gennem 50 år, om deres identitet og rolle lokalt

Foto: Rasmus Schou

Dansk popmusiks svenske rødder
2024-11-21 19:00 - 20:00
Troede du, at “Karl Herman og jeg” af John Mogensen var indbegrebet af dansk popmusik? Tænk igen. Denne ikoniske sang har, ligesom mange andre dansktophits, faktisk sine rødder i Sverige. Dette skyldes særligt etnologen og visesangeren Ulf Peder Olrogs arbejde med Svensk Visearkiv. Gennem en omfattende samling af svenske folkesange skabte Olrog melodier og tematikker, hvis kvaliteter også var med til at forme dansk popmusik.

I forbindelse med bibliotekernes festival for historie vil musikforsker Henrik Smith-Sivertsen udfolde, hvordan dansk popmusik har fået meget af sin unikke identitet fra Sverige, og igennem dette illustrere den dybe kulturelle og musikalske forbindelse mellem de to lande.

Vær med når bibliotekernes festival for historie afvikler dette oplæg, spækket med anekdoter, sjove facts, og uventede musikalske forbindelser, ved musikforsker Henrik Smith-Sivertsen. Han vil her gøre rede for, hvordan dansk popmusik har hentet meget af sin identitet, i Sverige.

Danmarkshistorien med lånte fjer
2024-11-23 11:00 - 12:15 | Dit bibliotek
I denne samtale graver historiker og forfatter Kåre Johannessen sammen med forsker og ph.d. Kasper Holdgaard Andersen fra Moesgaard Museum ned i de danske nationalsymboler, deres historie og deres mulige forfald. For når alt kommer til alt, er det så egentlig dansk – eller er det noget vi har lånt, stjålet, fået overleveret eller digtet på? Vi griber fat i nogle af de historiske holdepunkter som vi betragter som allermest danske. Hvilke overleveringer, kulturmøder og traditioner bygger historierne på? Hvordan kan historier som disse være med til at skabe en fælles historie og national identitet for Kongeriget Danmark?

Vi dykker bl.a. ned i fortællingen om Dannebrog – det ældste nationalflag i verden og det evige symbol på ’det danske’. Julen – kristendom eller åndedyrkelse? Vikinger – vores stolte, stærke forfædre. Danmarks første kongeslægt – fra Jelling eller Lejre?

Samtalen med de to dygtige fagpersoner modereres af bibliotekar og kulturformidler Gustav Flyvbjerg Maindal, Lørdagsarrangementet foregår på dit bibliotek via streaming,

Kasper Holdgaard Andersen, forsker og ph.d, er historiker på Moesgaard Museum, hvor han forsker i vikingetid og middelalder, herunder den tidligste danske kongemagt. Kasper H. Andersen har tidligere medvirket i DR dokumentarserien “Gåden om Danmarks f¢rste konge”.

Kåre Johannessen er historiker, forfatter og oplægsholder. Han har givet en række bøger bl. a. om den danske middelalder. Eksempelvis “Mørkets skabninger” hvor Kåre Johannessen fortæller om middelalderens mange forestillinger om mystiske og uhyggelige væsener.

Kulturmøder på godt og ondt
2024-11-23 13:45 - 15:00 | Dit bibliotek
Hvad sker der når kulturer støder sammen. Vi kaster et nutidigt blik kulturmødets ups and downs. Historiker og tidligere chefredaktør, Bo Lidegaard, og musiker og debattør Isam B byder ind med deres faglige og personlige vinkler. Samtalen modereres af historiker og kulturformidler Morten Krøier Grützmeier og streames til dit bibliotek.

Isam B vil varme op til samtalen men en sang.

Bo Lidegaard er historiker, forfatter og tidligere chefredaktør for dagbladet Politiken. Han er forfatter til række bøger om Danmarks nyere historie, fra den store biografi Jens Otto Krag – 1914-1961 (Gyldendal) til Danmark i krig (Aarhus Universitetsforlag)

Musiker og debattør Isam Bachiri blev kendt som sanger i bandet Outlandish, har fået en sang i Højskolesangbogen og er en hyldet fortolker af den danske sangskat. Han er ligeledes bemærket for sin tydelige og markante stemme i samfundsdebatten.
